খাওলা বিনতে হাকিম (আরবি: خولة بنت حكيم‎) মুহাম্মাদের এর একজন মহিলা সাহাবা ছিলেন। যিনি উসমান ইবনে মাজউনের স্ত্রী ছিলেন। এবং সম্পর্কে মুহাম্মাদ এর খালা ছিলেন।  খাওলা বিনতে হাকিম রাসুল সাঃ এর নিকট বিয়ের জন্য নিজেকে পেশ করেন, যেটাকে হিবাহ বলা হয়। (সহীহ বুখারী : ৫১১৩)  এর বিস্তারিত বর্ণনা পবিত্র কুরআনের সুরা আহজাব আয়াত নাম্বার ৫০-৫১ তে বর্ননা করা হয়েছে।   বংশ পরিচয়  খাওলা বিনতে হাকিম মক্কার বনু সুলাইম গোত্রের কন্যা। তার ডাকনাম উম্মে সুরাইক এবং পিতার নাম হাকিম ইবনে উমাইয়া।   ইসলাম গ্রহণ  খাওলা বিনতে হাকিম উসমান ইবনে মাজউন এর স্ত্রী ছিলেন। তারা উভয়ই ইসলামের প্রাথমিক ভাগেই মক্কাতে ইসলাম গ্রহণ করেন। তার স্বামী মক্কার কুরাইশদের দ্বারা নির্যাতনের স্বীকার হন, এবং বাধ্য হয়ে হাবশায় হিজরাত করেন এবং কিছুকাল পরে আবার মক্কায় ফিরে আসেন। তবে তার স্ত্রী খাওলার উপর নির্যাতনের কোন ইতিহাস পাওয়া যায়না। তার স্বামী উসমান বদর যুদ্ধের পর মদিনাতেই মৃত্যুবরণ করেন। জান্নাতুল বাকিতে তাকে দাফন করা হয়।   জীবন বৃত্তান্ত  মুহাম্মাদ এর সাথে তার সুসম্পর্ক ছিলো। ইনিই সেই মহিলা যিনি খাদিজার মৃত্যুর পর মুহাম্মাদ জিজ্ঞাসা করেছিলেন যে তিনি আর কোন মহিলাকে বিয়ে করতে চান কিনা! পরবর্তীতে কুমারী মেয়ে আবু বকরের কন্যা আয়িশা এবং বিধবা মহিলা সাওদা বিনতে জামআর সঙ্গে মুহাম্মাদ এর বিয়ের প্রস্তাব করেছিলেন। এবং খাওলার একান্ত সহযোগিতায় মুহাম্মাদ আয়িশা ও সাওদাকে বিবাহ করেন।  খাওলার স্বামী উসমান ইবনে মাজউন ইসলাম গ্রহণের পর ইবাদত বন্দেগীর উপর এতো ঝুঁকে পরেন যে, তিনি নিয়মিত সারা দিন রোজা ও গভীর রাত পর্যন্ত নামাজ আদায় করতে থাকেন। এতে তার মধ্যে বৈরাগ্যের একটা ভাব চলে আসে। তিনি সংসার ও স্ত্রীর প্রতি উদাসীন হয়ে পরেন। পরে মুহাম্মাদ বিষয়টি বুঝতে পেরে উসমানকে সংসার স্ত্রী বাদ দিয়ে অতিরিক্ত বন্দেগী করতে নিষেধ করেন।  খাওলা বিনতে হাকিম রাযি:বিধবা হওয়ার পর আর দ্বিতীয় বিয়ে করেননি। তবে তিনি নিজে স্বতপ্রবৃত্ত হয়ে মুহাম্মাদ সা: এর নিকট বিয়ের জন্য নিবেদন করেছিলেন। তবে মুহাম্মাদ বিয়ে করেননি। উমর ইবনে আবদুল আজিজ তাকে সৎকর্মশীলা মহিলা বলেছেন।  খাওলা বিনতে হাকীম রাযি: রাসুল সাঃ এর নিকট বিয়ের জন্য নিজেকে পেশ করেন, যাকে হিবাহ বলা হয়ে থাকে।   (সহিহ বুখারী ৫১১৩)   যুদ্ধে অংশগ্রহণ  খাওলা বিনতে হাকিম তায়িফ অভিযানে অংশগ্রহণ করেন। এবং মুহাম্মাদ এঁর নিকট তায়িফ বিজয় হলে বাদিয়া বিনতে গায়লান অথবা ফারিয়া বিনতে আকিলের স্বর্ণ অলঙ্কার পাওয়ার জন্য আবেদন করেন।   সাহিত্য চর্চা  খাওলা বিনতে হাকিম একজন সুভাষিণী মহিলা ছিলেন। বিশুদ্ধ ও প্রাঞ্জল ভাষায় কথা বলতেন,এমনকি কবিতা রচনাও করতেন। স্বামী উসমান ইবনে মাজউন ইনতিকালের পর তিনি একটি কবিতা রচনা করেনঃ   “হে আমার চক্ষু! অবিরত অশ্রু বর্ষণ কর  উসমান ইবনে মাজ‘উনের বড় বিপদে।  এমন ব্যক্তির জন্য যে তার স্রষ্টার সন্তুষ্টির জন্য রাত্রি অতিবাহিত করেছে,  দাফনকৃত সেই মৃত ব্যক্তির জন্য সুসংবাদ।  তার জন্য বাকী‘ আবাসস্থল বানিয়েছে, বৃক্ষ ছায়া দান করেছে,  তার ভূমি আলোকিত হয়েছে প্রস্তরময় ভূমি হিসেবে পড়ে থাকার পর,  অন্তরকে ব্যথা ভারাক্রান্ত করেছে-মৃত্যু পর্যন্ত যার শেষ নেই।  আমার অশ্রু প্রবাহের শিরাগুলো তার জন্য অশ্রু প্রবাহে অক্ষম হয়ে পড়বে।   হাদিস বর্ণনা  খাওলা বিনতে হাকিম মুহাম্মাদ কিছু হাদিস বর্ণনা করেছেন। তার থেকে মোট ১৫ টি হাদিস বর্ণিত হয়েছে। ইমাম মুসলিম, তিরমিযী, নাসাঈ ও ইবনে মাজাহ তাদের সংকলিত বইয়ে সেগুলো বর্ণনা করেছেন। খাওলা থেকে প্রসিদ্ধ সাহাবা ও তাবেয়ী হাদিস বর্ণনা করেছেন তারা হলঃ  হযরত   সাদ ইবনে আবি ওয়াক্কাস- সাহাবা  সাঈদ ইবনে আল মুসায়িব  বিশর ইবনে সাঈদ  উরওয়া সহ  আরো অনেকে।   তথ্যসূত্র    আরও দেখুন    খাওলা বিনতে সালাবা  খাওলা বিনতে আল আযওয়ার  বিষয়শ্রেণী:নারী সাহাবা বিষয়শ্রেণী:হাদিস বর্ণনাকারী সাহাবা